Offentliggørelse af en meddelelse om godkendelse af en standardændring af varespecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2019/C 325/09)

Denne meddelelse offentliggøres i henhold til artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Valdepeñas«

Referencenummer: PDO-ES-A0051-AM02

Meddelelsesdato: 24.7.2019

BESKRIVELSE OG BEGRUNDELSE FOR DEN GODKENDTE ÆNDRING

1. Ændring af de maksimale udbytter (punkt 5 i produktspecifikationen og 1.5.2 i enhedsdokumentet)

Beskrivelse og begrundelse

De maksimale udbytter pr. hektar ændres som angivet nedenfor:

— Grønne druesorter: 8 000 kg/ha og 56,00 hl/ha.

— Blå druesorter: 7 500 kg/ha og 52,50 hl/ha.

Produktionen fra vindyrkningsarealer, der er registreret i det første og andet år efter podning, må ikke anvendes til fremstilling af vin med oprindelsesbetegnelsen Valdepeñas.

Det maksimale udbytte pr. hektar for vindyrkningsarealer i det tredje år efter podning er:

— Grønne druesorter: 3 750 kg/ha og 26,25 hl/ha.

— Blå druesorter: 3 000 kg/ha og 21,00 hl/ha.

Hvis disse udbytter overskrides, kan intet af produktionen fra den pågældende parcel anvendes til fremstilling af en vin, der er omfattet af betegnelsen »Valdepeñas«.

Begrundelse: Den maksimale produktion pr. hektar for oprindelsesbetegnelsen »Valdepeñas« er en af de laveste i Spanien. På grund af de dyrkningsmetoder, der er blevet anvendt i de seneste år, har produktionen pr. hektar været stigende, hovedsagelig på grund af indførelsen af kunstvanding i de fleste dyrkningsarealer og omlægningen af traditionelle beplantninger med opbindingssystemer i gobelet og espalier og indførelsen af nye sorter; derfor er det nødvendigt at justere den maksimale produktion pr. hektar til den nuværende situation i området og afpasse den efter på niveauet i de omkringliggende områder.

2. Årlig ændring af det maksimale udbytte på grund af vejrforhold (punkt 8 i produktspecifikationen, ændrer ikke enhedsdokumentet)

Beskrivelse og begrundelser

Følgende tilføjes i produktspecifikationen:

Det i punkt 5 fastsatte maksimale udbytte pr. hektar kan ændres hvert år af brancheforeningen for oprindelsesbetegnelsen Valdepeñas (Denominación de Origen Valdepeñas Asociación Interprofesional), men må dog højst øges med 10 % af det udbytte, der er nævnt i stk. 5, dvs. 8 800 kg pr. hektar for grønne druesorter og 8 250 kg pr. hektar for de blå druesorter. Alt efter omstændighederne i produktionsåret kan brancheforeningen for oprindelsesbetegnelsen Valdepeñas på samme måde mindske den tilladte maksimale produktion med 10 % af det i punkt 5 fastsatte udbytte, dvs. 7 200 kg pr. hektar for grønne druesorter og 6 750 kg pr. hektar for de blå druesorter.

Inden for disse grænser kan brancheforeningen for oprindelsesbetegnelsen Valdepeñas for hvert produktionsår fastsætte en overskudsmargen på grund af vejrforhold på højst 10 %, dvs. 9 680 kg pr. hektar for grønne druesorter og 9 075 kg pr. hektar for blå druesorter. Overskudsproduktion på grund af vejrforhold må ikke markedsføres som vin med oprindelsesbetegnelsen Valdepeñas.

Begrundelse: Med de nuværende dyrkningssystemer, der har muliggjort en øget plantevækst i gunstige år for så vidt angår nedbørsmængder og solskinstimer, kan vinplanternes bladmasse modne disse druemængder korrekt, uden at kvaliteten mindskes, da vinplanternes livscyklus under disse vilkår forløber korrekt.

ENHEDSDOKUMENT

1. Produktets betegnelse

Valdepeñas

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

4. Beskrivelse af vinen/vinene

HVIDVIN

Udseende

Bleggul med grønlige eller ravfarvede nuancer. Gæret på fad: strågul med gyldne eller grønlige undertoner. Kulstofudblødning: bleggul med grønlige eller ravfarvede nuancer. Modning på egetræsfad: strågul med gyldne eller grønlige undertoner. »Crianza«: gul med ravfarvede nuancer og gyldne reflekser.

Aroma

Rene og friske primære aromaer med en mellemkraftig frugtagtig undertone. Gæret på fad: kompleks aroma med lette undertoner af opbevaring på fad. Kulstofudblødning: rene og friske primære aromaer med en mellemkraftig frugtagtig aroma. Modning på egetræsfad: kompleks aroma med lette undertoner af opbevaring på fad. »Crianza«: aroma af mellemhøj intensitet med antydninger af brændt vanille.

Smag

Blød, let og frugtagtig, afbalanceret struktur. Gæret på fad og modnet på egetræsfad: blød, afbalanceret og fyldig smag med lang eftersmag. Kulstofudblødning: blød, let og frugtagtig, afbalanceret struktur. »Crianza«: blød, afbalanceret og fyldig smag med mellemlang eftersmag.

Generelle analytiske kendetegn Maksimalt alkoholindhold (i % vol.) 11 Minimumsalkoholindhold (i % vol.) 11 Totalt minimumssyreindhold 4 g/l udtrykt i vinsyre Maksimalt indhold af flygtig syre (i milliækvivalenter/l) 10 Maksimalt indhold af svovldioxid (i mg/l) 180

ROSÉVIN

Udseende

Rødlig med røde og violette nuancer

Aroma

Mellemkraftig aroma, ren, frisk og frugtagtig, med antydninger af røde frugter.

Smag

Ren smag med antydninger af røde frugter, middelt til mellemhøjt syreindhold.

Generelle analytiske kendetegn Maksimalt alkoholindhold (i % vol.) 11,5 Minimumsalkoholindhold (i % vol.) 11,5 Totalt minimumssyreindhold 4 g/l udtrykt i vinsyre Maksimalt indhold af flygtig syre (i milliækvivalenter/l) 10 Maksimalt indhold af svovldioxid (i mg/l) 180

RØDVIN, RØDVIN PÅ FAD, RØDVIN KULSTOFUDBLØDNING, RØDVIN PÅ EGETRÆSFAD

Udseende

Kirsebærrødviolet, ren, lysende og tæt farve. Lagret på fad: kirsebærfarvet med granatrøde undertoner, lysende og tæt farve. Kulstofudblødning: kirsebærfarvet med violette undertoner, ren og tæt farve. Modning på egetræsfad: kirsebærfarvet med granatrøde eller violette undertoner, tæt farve.

Aroma

Intense aromaer af modne røde frugter, som er typisk for de druesorter, vinen fremstilles af. Lagret på fad: ren og mellemkraftig aroma af røde frugter og let aroma af fad. Kulstofudblødning: rene frugtagtige aromaer af mellemhøj intensitet. Modning på egetræsfad: kompleks aroma med lette undertoner af opbevaring på fad.

Smag

Fyldig, tør, afbalanceret tanninudtryk, mellemhøjt syreindhold og behagelig eftersmag. Lagret på fad: rene mellemintense aromaer af røde frugter og let aroma af fad. Kulstofudblødning: intens, frugtagtig og afbalanceret smag. Modning på egetræsfad: blød, afbalanceret og fyldig smag med lang eftersmag.

Generelle analytiske kendetegn Maksimalt alkoholindhold (i % vol.) 12,5 Minimumsalkoholindhold (i % vol.) 12,5 Totalt minimumssyreindhold 4 g/l udtrykt i vinsyre Maksimalt indhold af flygtig syre (i milliækvivalenter/l) 10 Maksimalt indhold af svovldioxid (i mg/l) 150

TRADITIONEL RØDVIN

Udseende

Violetrød farve — granatrød og ren.

Aroma

Rene, frugtagtige vine med primære aromaer og mellemhøj aromatisk intensitet.

Smag

Moderat tanninindhold med afbalanceret alkohol-/syrlighedsforhold og lang eftersmag.

Generelle analytiske kendetegn Maksimalt alkoholindhold (i % vol.) 12 Minimumsalkoholindhold (i % vol.) 12 Totalt minimumssyreindhold 4 g/l udtrykt i vinsyre Maksimalt indhold af flygtig syre (i milliækvivalenter/l) 10 Maksimalt indhold af svovldioxid (i mg/l) 150

MOUSSERENDE VIN

Udseende

Lyse eller gyldne og lysende undertoner. Fine og vedvarende bobler.

Aroma

Rene og frugtagtige aromaer af mellemkraftig intensitet.

Smag

Bred og afbalanceret.

— overtryk af CO2 (ved 20 °C): over 3,5 atmosfærer.

— Hvis der ikke er defineret parametre, skal de gældende bestemmelser i lovgivningen følges.

Generelle analytiske kendetegn Maksimalt alkoholindhold (i % vol.) 11 Minimumsalkoholindhold (i % vol.) 11 Totalt minimumssyreindhold 4 g/l udtrykt i vinsyre Maksimalt indhold af flygtig syre (i milliækvivalenter/l) 10 Maksimalt indhold af svovldioxid (i mg/l)

RØDVIN AF TYPERNE »CRIANZA«, »RESERVA« OG »GRAN RESERVA«

Udseende

»Crianza«: intens kirsebærrød farve med violette undertoner. »Reserva«: granatrød farve med okkerfarvede undertoner, klar og letflydende, mellemkraftig intensitet. »Gran reserva«: rubinrød farve med matte teglrøde nuancer, mellemkraftig intensitet.

Aroma

»Crianza«: ren, fri og intens aroma af moden frugt samt aromaer, der er specifikke for lagring på fad. »Reserva«: intens aroma af modne frugter, krydderier samt aroma, som er specifik for lagring på flaske. »Gran reserva«: intens, sammensat, krydret, vidner om god lagring på flaske.

Smag

»Crianza«: intens og behagelig smag, med antydninger af moden frugt, god garvesyre og eftersmag af mellemlang tid. »Reserva«: intens aroma af modne frugter, krydderier samt aroma, som er specifik for lagring på flaske. »Gran Reserva«: fyldig, fløjlsblød, rund og harmonisk, lange eftersmag.

Generelle analytiske kendetegn Maksimalt alkoholindhold (i % vol.) 12,5 Minimumsalkoholindhold (i % vol.) 12,5 Totalt minimumssyreindhold 4 g/l udtrykt i vinsyre Maksimalt indhold af flygtig syre (i milliækvivalenter/l) 10 Maksimalt indhold af svovldioxid (i mg/l) 150

5. Vinfremstillingsmetoder

a) Væsentlige ønologiske fremgangsmåder

Specifik ønologisk fremgangsmåde

Temperaturen for hvidvinenes gæring bør kontrolleres og ikke overstige 18 °C. Hvis der foretages udblødning med presserester, skal dette strække sig over 1-6 dage, og gæringstemperaturen kan være på op til 25 °C.

For rosévinenes vedkommende skal udblødningen vare mellem 12 og 48 timer ved en temperatur på under 25 °C. Statisk klaring af mosten og langsom gæring i mindst 5 dage til ved kontrolleret temperatur på under 18 °C.

For rødvinenes vedkommende skal udblødning med presserester vare mindst 48 timer ved en kontrolleret temperatur på under 28 °C

Aftapning og presning, efterfølgende gæring uden presserester ved en kontrolleret temperatur på højst 25 °C.

b) Maksimalt udbytte

Grønne druesorter

8 000 kg druer pr. hektar

Grønne druesorter

56,00 hl pr. hektar

Blå druesorter

7 500 kg druer pr. hektar

Blå druesorter

52,50 hl pr. hektar

Vindyrkningsarealer med grønne druesorter tredje år efter beskæring

3 750 kg druer pr. hektar

Vindyrkningsarealer med grønne druesorter tredje år efter beskæring

26,25 hl pr. hektar

Vindyrkningsarealer med blå druesorter tredje år efter beskæring

3 000 kg druer pr. hektar

Vindyrkningsarealer med blå druesorter tredje år efter beskæring

21 hl pr. hektar

6. Afgrænset geografisk område

Ligger syd for provinsen Ciudad Real i følgende kommuner:

Valdepeñas, Santa Cruz de Mudela, Moral de Calatrava, Alcubillas, San Carlos del Valle og Torrenueva og i en del af følgende kommuner: Alhambra, Granátula de Calatrava, Montiel og Torre de Juan Abad.

7. Primære vindruesorter

VERDEJO

AIREN

CABERNET SAUVIGNON

SYRAH

TEMPRANILLO — CENCIBEL

MACABEO — VIURA

8. Tilknytning til det geografiske område

Det tørre kontinentale klima og den fremherskende forekomst af kalkholdig jord, der er fattig på organisk stof, i produktionsområdet bevirker, at vinstokken udsættes for vandstress, hvilket medfører lav produktion og god modning. Den kalkholdige jord (pH 7,5-8,5) giver lav modstandsdygtighed over for rodgennemtrængning, reflekterer sollyset og lagrer solens varme til om natten. Disse faktorer bidrager til fremstillingen af velstrukturerede, komplekse og elegante rødvine.

Hen imod sommerens slutning bliver de høje temperaturer lavere og fremmer den langsommere modning til sidst, hvilket betyder, at der udvikles flere polyphenolforbindelser og at aromaerne bevares.

9. Yderligere væsentlige betingelser (emballering, mærkning, andre krav)

Retlig ramme:

I den nationale lovgivning

Type yderligere betingelse:

Supplerende bestemmelser om mærkning

Beskrivelse af betingelsen:

De mousserende kvalitetsvine, der er omfattet af den beskyttede oprindelsesbetegnelse »Valdepeñas«, kan på mærkningen anvende angivelserne »Premium« og »Reserva«.

Link til produktspecifikationen

http://pagina.jccm.es/agricul/paginas/comercial-industrial/consejos_new/pliegos/modificacion_Pliego_Condiciones_2019_Valdepenas.pdf

(1) EUT L 9 af 11.1.2019, s. 2.